Atzinumi 21-TA-1169
Izdrukāts 13.02.2024. 12.31
Atzinumi 21-TA-1169
Izdrukāts 13.02.2024. 12.31
21-TA-1169: Likumprojekts (Jauns)
Piesārņojošo darbību likums
TA saskaņojamie dokumenti
Likumprojekts 3.0
Anotācija (ex-ante) 3.0
MK sēdes protokollēmuma projekts 1.0
Atzinuma sniedzējs
Latvijas Pašvaldību savienība
Atzinums iesniegts
13.02.2024.
Atzinuma sniegšanas termiņš
13.02.2024.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts
3) B kategorijas piesārņojošo darbību uzsākšanai vai būtiskām izmaiņām tajā, ja Dienests vai pašvaldība ir pieņēmusi pamatotu lēmumu par publisko apspriešanu. 
	Iebildums
 Termins "pamatots lēmums" parādījies tikai šajā pēdējā likumprojekta redakcijā. Nav atrodams skaidrojums , kas ir pamatots lēmums, tāda nav arī anotācijā.
 
Piedāvātā redakcija
-
	Sandra Bērziņa (LPS)

24. Piesārņojošas darbības veikšanas ierobežojumi
	Iebildums
LPS ieskatā nav korekti uzdot pašvaldībai noteikt ierobežojumus konkrētā objektā veiktai piesārņojošai darbībai, jo pašvaldības gaisa kvalitātes uzlabošanas rīcības plānā tiek vērtēta teritorija kopumā un pasākumi gaisa kvalitātes uzlabošanai noteikti attiecībā uz pašvaldības teritoriju kopumā. Bez tam šā likuma 10.pantā tiek noteikts, ka Dienesta pienākums ir vērtēt, proti,  “Piesārņojošu darbību nedrīkst uzsākt, ja ir pārsniegti vai var tikt pārsniegti vides kvalitātes normatīvu robežlielumi noteiktam piesārņojuma veidam noteiktā teritorijā un ja attiecīgās darbības izraisītās emisijas var palielināt kopējo attiecīgā piesārņojuma daudzumu šajā teritorijā. Šādos gadījumos Dienests atļauju piesārņojošas darbības veikšanai neizsniedz, kā arī nereģistrē C kategorijas piesārņojošās darbības".
Uzskatām, ka pašvaldības gaisa kvalitātes uzlabošanas rīcības plāns būtu izstrādājams sadarbībā ar atbildīgo ministriju un VVD, jo:
1) ministrija zinās par  Komisijas publicēto informāciju par emisijas līmeņiem, ko var sasniegt ar labākajām pieejamām vai jaunākajām tehnoloģijām  un šī informācija nebūtu jāmeklē pašvaldībai;
2) ierobežojumus objektā veiktajai piesārņojošajai darbībai var noteikt tikai VVD, pašvaldībai šādu tiesību nav.
 
Piedāvātā redakcija
-
	Sandra Bērziņa (LPS)

(2) Ja noteiktā teritorijā ir pārsniegti vai var tikt pārsniegti gaisa aizsardzības jomas normatīvajos aktos noteiktie gaisa kvalitātes normatīvi, pašvaldība saskaņā ar normatīvajos aktos noteiktajā kārtībā izstrādātu un apstiprinātu pašvaldības gaisa kvalitātes uzlabošanas rīcības plānu, var izdot saistošos noteikumus, kas nosaka ierobežojumus objektā veiktajai piesārņojošajai darbībai, prasības par papildu pasākumu veikšanu vai stingrākas prasības attiecībā uz pieļaujamo gaisa piesārņojuma līmeni un monitoringa veikšanu kā to noteicis Ministru kabinets. Nosakot pašvaldības saistošajos noteikumos stingrākas emisijas robežvērtības sadedzināšanas iekārtām, ņem vērā Komisijas publicēto informāciju par emisijas līmeņiem, ko var sasniegt ar labākajām pieejamām vai jaunākajām tehnoloģijām šajā jomā. Pašvaldību saistošo noteikumu izstrādi, saskaņošanu un izsludināšanu veic atbilstoši Pašvaldību likumā noteiktajai kārtībai.
	Iebildums
Kā minēts likumprojekta  3. pantā, likums  attiecas uz A, B un C kategorijas piesārņojošām darbībām. Šīs darbības regulē piesārņojošās darbības atļaujas vai C kategorijas piesārņojošo darbību reģistrācija un to pašvaldība ietekmēt nevar. Vai ar pašvaldības saistošajiem noteikumiem var mainīt VVD izsniegto atļauju nosacījumus?
Piedāvātā redakcija
-
	Sandra Bērziņa (LPS)



